Observasie | Melanie se Knubbelgoedjies
Daar staan “Jeep” op jou hemp. nogals ge-registered ook. Dis so gelerige-groen-poef kleur wat net ‘n blinde persoon as aanskoulik sal vind. Die hemp is verblyk, uitgerek en vuil met ‘n paar kreukelmerke wat jou ander vuil klere seker vir hom gegee het toe hy vanoggend nog in die wasgoedmandjie gelê het.
Hy klok aan die onderkant uit omdat jy hom al telkemale, oor en oor aftrek sodat hy jou groeiende middellyf kan wegsteek, maar jou soveel keer in die steek laat omdat hy net te klein vir jou lyf geword het. Die een letter is besig om af te skeur nadat jy hom al twee keer met bostik vasgeplak het. Hy stink na ou motte en jou ouma se poeierige parfuum. Jy voel nie goed nie, jy eet te veel.
Die neklyn sit styf om jou keel nadat jy hom oor jou kop gewurg het en met die deur ‘n gaatjie kon sien wat net bo die “J” ontwikkel het na ‘n boomklim sessie.
Tyd vir nuwe klere…
Ek het eergister oor ‘n stuk van ‘n rot geloop. Om meer spesifiek te wees, die agterkant van die gedierte.
Dit was perongeluk, ek belowe!
Voordat ek oor hierdie sogenaamde onreine dier getrap het, het ek ‘n kriek geëet langs die naaste supermark. Dit was lekker, maar al wat die smaak bietjie bederf het was die tarentaal spikkels wat oor hom gestrooi is en die feit dat hy heelaand verder in my maag geraas het.
Ek het gisteraand van ‘n varksnoet gedroom, is dit okay? OF moet ek onverskoning gaan vra?
Dit was perongeluk, ek belowe? Ek beheer mos nie my onderbewussyn nie!
Ek was gister by die ‘verkeerdeplek’ dokter. Ek is jammer. Maar ek moes gaan.
Sal julle my ooit vergewe vir die dinge wat ek hardop sê en die res van die mense ingekronk sit en dink?